**BEKA UVO LWAKHO**

**ISichibiyelo SoMthethosivivinywa Wemisebenzi YamaLabhorethri Ezempilo Kazwelonke onguno.- [B15-2017]**

IKomidi LeSishayamthetho Sikazwelonke elibhekele ezeMpilo limema abantu abanentshisekelo kanye nababambe iqhaza ukuthi bathumele imibono ebhalwe phansi futhi basazise uma befisa ukwenza izethulo ngomlomo mayelana **neSichibiyelo SoMthethosivivinywa Wemisebenzi YamaLabhorethri Ezempilo Kazwelonke onguno.- [B15-2017].**

**Inhloso yalo Mthethosivivinywa ukuchibiyela uMthetho Wemisebenzi YamaLabhorethri Ezempilo Kazwelonke, wezi-2000, ukuze ucacise imisho ethile kanye nokuchibiyela noma ukwesula izincazelo ezithile; ukwenza uMthetho Wohlaka Lwenqubomgomo Yokuthengwa Kwempahla Yababencishwe Amathuba, wezi-2000, ukuthi isebenze eMthethweni Wemisebenzi YamaLabhorethri Ezempilo Kazwelonke; ukuhlela izinhloso nemisebenzi yeMisebenzi YamaLabhorethri Ezempilo Kazwelonke; kanye nokuqinisa ukubuswa kanye nezindlela zokwakha isikhwama sezeMisebenzi YamaLabhorethri Ezempilo Kazwelonke; kanye nokuhlinzekela izinto ezihlobene nalokho.**

Izilimi ezisetshenziswe ukushicilela lo Mthethosivivinywa isiNgisi, isiBhunu, isiXhosa, isiZulu, isiSiswati, isiNdebele, isiPedi, iSitswana, isiSuthu, isiVenda kanye neSitsonga. Isikhangiso sokumema abantu basemiphakathini ehlukene sizobhalwa ngezilimi ezikhulunywa kuleyo ndawo.

Imihlangano yokulalelwa kwezimvo zomphakathi izobanjelwa ePhalamende, eKapa mhlazi-8 kanye namhlazi-10 kuNcwaba (ku-Agasti) kowezi-2017.

Kufanele izethulo ziqondiswe kuNksz Vuyokazi Majalamba futhi zithunyelwe ku:-Portfolio Committee on Health 3rd floor, 90 Plein Street, Cape Town 8000, zithunyelwe nge-imeyili ku:vmajalamba@parliament.gov.za noma ngefeksi kule nombolo 086 694 3279 engakadluli umhlazi-28 kuNtulikazi (kuJulayi) kowezi-2017. Ngaphezulu kwezethulo ezibhalwe phansi, sicela usazise uma unesifiso sokwenza isethulo ngomlomo.

Amakhophi alo Mthethosivivinywa angatholakala kuNksz Vuyokazi Majalamba kule nombolo (021) 403 3770, eyeselula 083 709 8522 noma kule webhusayithi [www.parliament.gov.za](http://www.parliament.gov.za)

**Sikhishwe iLungu lePhalamende uNksz ML Dunjwa; uSihlalo weKomidi LeSishayamethetho Sikazwelonke elibhekele ezeMpilo.**